ΚΟΙΝΗ ΘΕΣΗ (ΕΚ) αριθ. 8/96

η οποία καθορίστηκε από το Συμβούλιο στις 27 Νοεμβρίου 1995

για τη θέσπιση της οδηγίας 96/. . ./ΕΚ του Συμβουλίου της . . . για τη διάθεση των πολυχλωροδιφαινυλίων και των πολυχλωροτριφαινυλίων (PCB/PCT)

(96/C 87/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130Σ παράγραφος 1,

την πρόταση της Επιτροπής (1),

την γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189Γ της συνθήκης (3),

Εκτιμώντας:

1. ότι, με την οδηγία 76/403/ΕΟΚ του Συμβουλίου, της 6ης Απριλίου 1976, περί της εξαλείψεως των πολυχλωροδιφαινυλίων και των πολυχλωροτριφαινυλίων (4), έχει επέλθει προσέγγιση των νομοθεσιών των κρατών μελών στον εν λόγω τομέα 7 ότι, εντούτοις, οι κανόνες αυτοί απεδείχθησαν ανεπαρκείς 7 ότι η εξέλιξη του επιπέδου της τεχνικής επιτρέπει την βελτίωση των συνθηκών διάθεσης των PCB 7 ότι θα πρέπει, ως εκ τούτου, να αντικατασταθεί η εν λόγω οδηγία από νέα οδηγία 7

2. ότι η οδηγία 76/769/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων (5), εφιστά την προσοχή στην ανάγκη περιοδικής επανεξέτασης του συνόλου του προβλήματος προκειμένου να επιβληθεί προοδευτικά πλήρης απαγόρευση των PCB και των PCT 7

3. ότι η ασφαλής διάθεση των μη ανακυκλώσιμων και μη επαναχρησιμοποιήσιμων αποβλήτων είναι ένας από τους στόχους του ψηφίσματος του Συμβουλίου, της 7ης Μαΐου 1990, σχετικά με την πολιτική διαχείρισης των αποβλήτων (6), όπως επιβεβαιώθηκε από το πέμπτο πρόγραμμα δράσης στον τομέα του περιβάλλοντος και της αειφόρου ανάπτυξης, η γενική προσέγγιση και στρατηγική του οποίου εγκρίθηκαν από το Συμβούλιο και τους αντιπροσώπους των κυβερνήσεων των κρατών μελών, συνερχομένων στα πλαίσια του Συμβουλίου, με το ψήφισμα της 1ης Φεβρουαρίου 1993 (7) 7

4. ότι, σύμφωνα με την οδηγία 75/442/ΕΟΚ του Συμβουλίου, της 15ης Ιουλίου 1975, περί των στερεών αποβλήτων (8), πρέπει να ληφθούν κατάλληλα μέτρα ώστε να αποφεύγεται η εγκατάλειψη, η απόρριψη, η ανεξέλεγκτη διάθεση των αποβλήτων και η χρησιμοποίηση τρόπων ή μεθόδων που θα μπορούσαν να βλάψουν το περιβάλλον 7

5. ότι για τη διάθεση των PCB, λόγω των κινδύνων που παρουσιάζουν για το περιβάλλον και την ανθρώπινη υγεία, χρειάζονται γενικές υποχρεώσεις σχετικά με την ελεγχόμενη διάθεση των PCB, καθώς και για την απολύμανση ή διάθεση των συσκευών 7

6. ότι θα πρέπει να ληφθούν τέτοια μέτρα το συντομότερο δυνατόν με την επιφύλαξη των διεθνών υποχρεώσεων που έχουν αναλάβει τα κράτη μέλη, και ειδικότερα εκείνων που περιέχονται στην απόφαση PARCOM 92/3 (1) 7 ότι τα PCB που απογράφονται πρέπει να διατεθούν το αργότερο μέχρι τα τέλη του 2010 7

7. ότι η διάθεση των PCB αποτελεί μεταβατικό και προσωρινό πρόβλημα και ορισμένα κράτη μέλη, τα οποία δεν έχουν δυνατότητες διάθεσης των PCB, αντιμετωπίζουν κατάσταση ανωτέρας βίας 7 ότι η αρχή της εγγύτητας θα πρέπει να ερμηνεύεται ελαστικά, προκειμένου να καταστεί δυνατή η ευρωπαϊκή αλληλεγγύη στον τομέα αυτό 7 ότι, επιπλέον, θα πρέπει να δημιουργηθούν εντός της Κοινότητας εγκαταστάσεις για τη διάθεση, την απολύμανση και την εναποθήκευση των PCB 7

8. ότι η οδηγία 75/439/ΕΟΚ του Συμβουλίου, της 16ης Ιουνίου 1975, περί διαθέσεως των χρησιμοποιημένων ορυκτελαίων (2), ορίζει ως ανώτατο όριο περιεκτικότητας σε PCB ή PCT των αναγεννημένων ή χρησιμοποιούμενων ορυκτελαίων τα 50 ppm 7

9. ότι η οδηγία 91/339/ΕΟΚ του Συμβουλίου, της 18ης Ιουνίου 1991, για την ενδέκατη τροποποίηση της οδηγίας 76/769/ΕΟΚ (3), απαγορεύει ή περιορίζει την κυκλοφορία στην αγορά ορισμένων υποκατάστατων των PCB και ότι θα πρέπει, συνεπώς, αυτά να διατεθούν πλήρως 7

10. ότι, για να μπορέσουν οι δυνατότητες διάθεσης των PCB να προσαρμοστούν στις ανάγκες, είναι ουσιαστικής σημασίας να είναι γνωστές οι υπάρχουσες ποσότητες PCB 7 ότι, κατά συνέπεια, είναι αναγκαίο να γίνει η επισήμανση των συσκευών που περιέχουν PCB και η απογραφή τους 7 ότι αυτή η απογραφή πρέπει να ενημερώνεται σε τακτά διαστήματα 7

11. ότι, δεδομένου του κόστους και των τεχνικών δυσκολιών που συνεπάγεται η απογραφή των ελαφρώς μολυσμένων από PCB συσκευών, θα πρέπει να ακολουθηθεί απλουστευμένη απογραφή 7 ότι, επιπλέον, για τις ελαφρώς μολυσμένες από PCB συσκευές, θα πρέπει να προβλεφθεί η διάθεσή τους στο τέλος της διάρκειας της ωφέλιμης ζωής τους, δεδομένων των μικρών κινδύνων που ενέχουν για το περιβάλλον 7

12. ότι, δεδομένου ότι απαγορεύεται η κυκλοφορία στην αγορά των PCB, θα πρέπει να απαγορεύεται και ο διαχωρισμός των PCB από άλλες ουσίες με σκοπό την επαναχρησιμοποίησή τους και η συμπλήρωση των μετασχηματιστών με PCB 7 ότι, ωστόσο, για λόγους ασφαλείας, η συντήρηση των μετασχηματιστών μπορεί να συνεχίζεται ώστε να διατηρείται η διηλεκτρική ιδιότητα των PCB που περιέχουν 7

13. ότι οι επιχειρήσεις που προβαίνουν στη διάθεση ή/και την απολύμανση των PCB πρέπει να λαμβάνουν άδεια 7

14. ότι θα πρέπει να ορισθούν οι προϋποθέσεις για την απολύμανση των συσκευών που περιέχουν PCB και να επιβληθεί ειδική επισήμανση σ' αυτές τις συσκευές 7

15. ότι ορισμένες τεχνικές εργασίες που απαιτούνται για την εφαρμογή της παρούσας οδηγίας θα πρέπει να αναληφθούν από την Επιτροπή, σύμφωνα με τη διαδικασία της επιτροπής που αναφέρεται στο άρθρο 18 της οδηγίας 75/442/ΕΟΚ 7

16. ότι, δεδομένου ότι οι εγκαταστάσεις διάθεσης και απολύμανσης των PCB είναι περιορισμένες σε αριθμό και ικανότητα, είναι αναγκαίο να προγραμματιστεί η διάθεση ή/και η απολύμανση των απογεγραμμένων PCB 7 ότι, επιπλέον, για τις μη απογεγραμμένες συσκευές θα πρέπει να συνταχθεί σχέδιο για τη συλλογή και τη μετέπειτα διάθεσή τους 7 ότι στο σχέδιο αυτό μπορεί, εάν χρειάζεται, να χρησιμοποιηθούν οι υφιστάμενοι μηχανισμοί σχετικά με τα απόβλητα εν γένει και δεν είναι δυνατόν να ληφθούν υπόψη οι πολύ μικρές ποσότητες PCB οι οποίες δεν μπορούν να ανιχνευτούν πρακτικά,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Σκοπός της παρούσας οδηγίας είναι η προσέγγιση των νομοθεσιών των κρατών μελών σχετικά με την ελεγχόμενη διάθεση των PCB, την απολύμανση ή διάθεση συσκευών που περιέχουν PCB ή/και τη διάθεση χρησιμοποιημένων PCB, προκειμένου να διατεθούν πλήρως βάσει των διατάξεων της παρούσας οδηγίας.

Άρθρο 2

Για τους σκοπούς της παρούσας οδηγίας, νοούνται ως:

α) «PCB»:

- τα πολυχλωροδιφαινύλια, PCB,

- τα πολυχλωροτριφαινύλια, PCT,

- το μονομεθυλο-τετραχλωροδιφαινύλο-μεθάνιο, το μονομεθύλο-διχλωροδιφαινύλο-μεθάνιο, το μονομεθύλο-διβρωμοδιφαινυλο-μεθάνιο,

- κάθε μείγμα συσωρευμένης περιεκτικότητας στις προαναφερθείσες ουσίες μεγαλύτερης του 0,005 % κατά βάρος 7

β) «συσκευή που περιέχει PCB»: κάθε συσκευή που περιέχει ή περιείχε PCB (π.χ. μετασχηματιστές, πυκνωτές, υποδοχείς που περιέχουν υπολειμματικά αποθέματα) η οποία δεν έχει απολυμανθεί. Συσκευές τύπου που ενδέχεται να περιέχουν PCB θεωρούνται ως συσκευές που περιείχαν PCB, εκτός εάν είναι εύλογο να υποτεθεί το αντίθετο 7

γ) «χρησιμοποιημένα PCB»: όλα τα PCB που θεωρούνται ως απόβλητα κατά την έννοια της οδηγίας 75/442/ΕΟΚ 7

δ) «κάτοχος»: κάθε φυσικό ή νομικό πρόσωπο το οποίο έχει στην κατοχή του PCB, χρησιμοποιημένα PCB ή/και συσκευές που περιέχουν PCB 7

ε) «απολύμανση»: όλες οι εργασίες οι οποίες επιτρέπουν σε συσκευές, αντικείμενα, υλικά ή υγρά που έχουν μολυνθεί από PCB να χρησιμοποιηθούν εκ νέου, να ανακυκλωθούν ή να διατεθούν υπό συνθήκες ασφαλείας, και οι οποίες ενδέχεται να περιλαμβάνουν την αντικατάσταση, ήτοι τις εργασίες διά των οποίων τα PCB αντικαθίστανται από κατάλληλα υγρά που δεν περιέχουν PCB 7

στ) «διάθεση»: οι εργασίες διάθεσης D 8, D 9, D 10, D 12 (μόνον για ασφαλή, βαθιά, υπόγεια εναποθήκευση σε σχηματισμούς από στεγνό βράχο και μόνον για συσκευές που περιέχουν PCB και χρησιμοποιημένα PCB αλλά δεν μπορούν να απολυμανθούν) και D 15 οι οποίες προβλέπονται στο παράρτημα II Α της οδηγίας 75/442/ΕΟΚ.

Άρθρο 3

Με την επιφύλαξη των διεθνών υποχρεώσεών τους, τα κράτη μέλη λαμβάνουν τα αναγκαία μέτρα ώστε να εξασφαλιστεί η διάθεση των χρησιμοποιημένων PCB και η απολύμανση ή η διάθεση των PCB και των συσκευών που περιέχουν PCB, το ταχύτερο δυνατόν. Για τις συσκευές και τα PCB τα οποία περιέχουν οι συσκευές αυτές, οι οποίες οφείλουν να περιληφθούν σε κατάλογο σύμφωνα με το άρθρο 4 παράγραφος 1, η απολύμανση ή/και διάθεση θα πραγματοποιηθούν το αργότερο έως το τέλος του 2010.

Άρθρο 4

1. Προκειμένου να συμμορφωθούν προς το άρθρο 3, τα κράτη μέλη διασφαλίζουν την κατάρτιση καταλόγων των συσκευών που περιέχουν όγκο PCB μεγαλύτερο των 5 dm³, και αποστέλλουν περίληψη των καταλόγων αυτών στην Επιτροπή, το αργότερο τρία χρόνια μετά την έκδοση της παρούσας οδηγίας. Σε περίπτωση πυκνωτών ισχύος, το όριο των 5 dm³ νοείται ότι συμπεριλαμβάνει το σύνολο των μεμονωμένων στοιχείων μιας συνδυασμένης σειράς.

2. Οι συσκευές για τις οποίες είναι εύλογο να υποτεθεί ότι τα υγρά περιέχουν ποσοστό PCB κατά βάρος κυμαινόμενο μεταξύ 0,05 % και 0,005 % μπορούν να απογράφονται χωρίς τα στοιχεία που απαιτούνται στην παράγραφο 3 τρίτη και τέταρτη περίπτωση και μπορούν να επισημαίνονται ως «μολυσμένες από PCB σε ποσοστό 0,05 %». Η απολύμανση ή η διάθεσή τους πραγματοποιούνται σύμφωνα με το άρθρο 9 παράγραφος 2.

3. Οι κατάλογοι περιλαμβάνουν τα ακόλουθα στοιχεία:

- όνομα και διεύθυνση του κατόχου,

- θέση και περιγραφή της συσκευής,

- ποσότητα PCB που περιέχει ο εξοπλισμός,

- ημερομηνίες και τύπος επεξεργασίας ή αντικατάστασης που έχει πραγματοποιηθεί ή προβλέπεται να πραγματοποιηθεί,

- ημερομηνίες δήλωσης.

Εάν ένα κράτος μέλος έχει ήδη καταρτίσει ανάλογο κατάλογο, δεν απαιτείται νέος. Οι κατάλογοι ενημερώνονται τακτικά.

4. Προκειμένου να συμμορφωθούν προς την παράγραφο 1, τα κράτη μέλη λαμβάνουν τα αναγκαία μέτρα προκειμένου να εξασφαλιστεί ότι οι κάτοχοι τέτοιων συσκευών κοινοποιούν στις αρμόδιες αρχές τις ποσότητες τις οποίες κατέχουν και οιεσδήποτε αλλαγές σχετικά με το θέμα αυτό.

5. Τα κράτη μέλη λαμβάνουν τα αναγκαία μέτρα ώστε να εξασφαλιστεί ότι όλες οι συσκευές οι οποίες οφείλουν να περιληφθούν σε κατάλογο σύμφωνα με την παράγραφο 1 φέρουν επισήμανση. Ανάλογη επισήμανση επικολλάται στις θύρες των χώρων όπου τοποθετούνται οι εξοπλισμοί αυτοί.

6. Οι επιχειρήσεις διάθεσης PCB τηρούν μητρώο στο οποίο αναγράφονται η ποσότητα, η προέλευση, η φύση και η περιεκτικότητα σε PCB των χρησιμοποιημένων PCB που παραδίδονται σε αυτές. Παρέχουν τα στοιχεία αυτά στις αρμόδιες αρχές. Οι τοπικές αρχές και το κοινό μπορούν να έχουν πρόσβαση στο εν λόγω μητρώο. Οι επιχειρήσεις χορηγούν επίσης στους κατόχους οι οποίοι τους παραδίδουν χρησιμοποιημένα PCB απόδειξη στην οποία αναφέρονται η φύση και η ποσότητά τους.

7. Τα κράτη μέλη διασφαλίζουν ότι οι αρμόδιες αρχές παρακολουθούν τις κοινοποιημένες ποσότητες.

Άρθρο 5

1. Κατά παρέκκλιση του άρθρου 3 της οδηγίας 75/442/ΕΟΚ, τα κράτη μέλη απαγορεύουν το διαχωρισμό των PCB από άλλες ουσίες, ο οποίος γίνεται με σκοπό την εκ νέου χρησιμοποίηση των PCB.

2. Τα κράτη μέλη απαγορεύουν τη συμπλήρωση μετασχηματιστών με PCB.

3. Έως ότου απολυμανθούν, τεθούν εκτός λειτουργίας ή/και διατεθούν σύμφωνα προς την παρούσα οδηγία, η συντήρηση μετασχηματιστών που περιέχουν PCB μπορεί να συνεχίζεται μόνον εφόσον ο στόχος είναι να εξασφαλιστεί η συμμόρφωση των PCB που περιέχουν προς τους τεχνικούς κανόνες ή προδιαγραφές σχετικά με τη διηλεκτρική ποιότητα, υπό τον όρο ότι οι μετασχηματιστές βρίσκονται σε καλή κατάσταση λειτουργίας και δεν έχουν διαρροές.

Άρθρο 6

1. Τα κράτη μέλη λαμβάνουν τα αναγκαία μέτρα προκειμένου να εξασφαλιστεί ότι τα χρησιμοποιημένα PCB και οι συσκευές που περιέχουν PCB οι οποίες οφείλουν να περιληφθούν σε κατάλογο σύμφωνα προς το άρθρο 4 παράγραφος 1 μεταφέρονται το ταχύτερο δυνατόν σε επιχείρηση η οποία έχει λάβει άδεια σύμφωνα προς το άρθρο 8.

2. Πριν η επιχείρηση η οποία έχει λάβει άδεια παραλάβει τα PCB, τα χρησιμοποιημένα PCB ή/και τις συσκευές που περιέχουν PCB, λαμβάνονται όλες τις αναγκαίες δυνατές προφυλάξεις ώστε να αποφευχθεί κάθε κίνδυνος πυρκαγιάς. Προς το σκοπό αυτό, τα παραδινόμενα είδη φυλάσσονται μακρυά από εύφλεκτα προϊόντα.

3. Όταν αυτό είναι ευλόγως εφικτό, οι συσκευές που περιέχουν PCB αλλά δεν οφείλουν να περιληφθούν σε κατάλογο σύμφωνα προς το άρθρο 4 παράγραφος 1 και οι οποίες αποτελούν μέρος άλλου εξοπλισμού, μεταφέρονται και συλλέγονται χωριστά όταν ο εξοπλισμός τίθεται εκτός λειτουργίας, ανακυκλώνεται ή δίδεται προς διάθεση.

Άρθρο 7

Τα κράτη μέλη λαμβάνουν τα αναγκαία μέτρα προκειμένου να απαγορευθεί η αποτέφρωση PCB ή/και χρησιμοποιημένων PCB επί πλοίων.

Άρθρο 8

1. Τα κράτη μέλη λαμβάνουν τα αναγκαία μέτρα ώστε να εξασφαλιστεί ότι όλες οι επιχειρήσεις που ασχολούνται με την απολύμανση ή/και τη διάθεση PCB, χρησιμοποιημένων PCB ή/και συσκευών που περιέχουν PCB, λαμβάνουν άδεια σύμφωνα με το άρθρο 9 της οδηγίας 75/442/ΕΟΚ.

2. Όταν η διάθεση συνίσταται σε αποτέφρωση, εφαρμόζεται η οδηγία 94/67/ΕΚ του Συμβουλίου, της 16ης Δεκεμβρίου 1994, για την αποτέφρωση των επικινδύνων αποβλήτων (1). Μπορούν να γίνουν δεκτές και άλλες μέθοδοι διάθεσης PCB, χρησιμοποιημένων PCB ή/και συσκευών που περιέχουν PCB, υπό τον όρο ότι οι μέθοδοι αυτές επιτυγχάνουν ισοδύναμες προδιαγραφές ασφαλείας του περιβάλλοντος -σε σχέση προς την αποτέφρωση- και πληρούν τις τεχνικές απαιτήσις οι οποίες αναφέρονται ως οι καλύτερες διαθέσιμες τεχνικές.

3. Τα κράτη μέλη λαμβάνουν χωριστά ή από κοινού τα αναγκαία μέτρα προς ανάπτυξη, εφόσον ενδείκνυται, και λαμβάνοντας υπόψη το άρθρο 4 παράγραφος 3 στοιχείο α) σημείο ii) του κανονισμού (ΕΟΚ) αριθ. 259/93 (2) και το άρθρο 5 παράγραφος 1 της οδηγίας 75/442/ΕΟΚ, εγκαταστάσεων διάθεσης, απολύμανσης και ασφαλούς εναποθήκευσης PCB, χρησιμοποιημένων PCB ή/και συσκευών που περιέχουν PCB.

Άρθρο 9

1. Τα κράτη μέλη λαμβάνουν όλα τα αναγκαία μέτρα ώστε να εξασφαλιστεί ότι οι μετασχηματιστές που περιέχουν ποσοστό PCB άνω του 0,05 % κατά βάρος απολυμαίνονται υπό τις ακόλουθες προϋποθέσεις:

α) στόχος της απολύμανσης είναι να μειωθεί το επίπεδο των PCB σε ποσοστό κάτω του 0,05 % κατά βάρος και, ει δυνατόν, όχι άνω του 0,005 % κατά βάρος 7

β) το υγρό αντικατάστασης που δεν περιέχει PCB πρέπει να παρουσιάζει αισθητά μικρότερους κινδύνους 7

γ) η αντικατάσταση του υγρού δεν πρέπει να θίγει τη μετέπειτα διάθεση των PCB 7

δ) η επισήμανση του μετασχηματιστή μετά την απολύμανσή του αντικαθίσταται από την επισήμανση που αναφέρεται στο παράρτημα.

2. Κατά παρέκκλιση του άρθρου 3, τα κράτη μέλη διασφαλίζουν ότι οι μετασχηματιστές τα υγρά των οποίων περιέχουν ποσοστό PCB κυμαινόμενο μεταξύ 0,05 % και 0,005 % κατά βάρος, είτε απολυμαίνονται υπό τις προϋποθέσεις που αναφέρονται στην παράγραφο 1 στοιχεία β) έως δ) είτε διατίθενται στο τέλος της ωφέλιμης ζωής τους.

Άρθρο 10

Η Επιτροπή, ενεργώντας σύμφωνα προς τη διαδικασία της επιτροπής που αναφέρεται στο άρθρο 18 της οδηγίας 75/442/ΕΟΚ:

α) καθορίζει τις μεθόδους μετρήσεως αναφοράς για τον προσδιορισμό της περιεκτικότητας σε PCB των μολυσμένων υλικών. Οι μετρήσεις που έχουν γίνει πριν από τον καθορισμό των μεθόδων μετρήσεως αναφοράς παραμένουν έγκυρες 7

β) μπορεί να καθορίσει τεχνικά πρότυπα για τις άλλες μεθόδους διάθεσης PCB που αναφέρονται στο άρθρο 8 παράγραφος 2 δεύτερη πρόταση 7

γ) διαθέτει κατάλογο ονομασιών παραγωγής πυκνωτών, ρυθμιστών εντάσεως και πηνίων αυτεπαγωγής, που περιέχουν PCB 7

δ) επισημαίνει, εφόσον απαιτείται, μόνο για τους σκοπούς του άρθρου 9 παράγραφος 1 στοιχεία β) και γ), άλλα λιγότερο επικίνδυνα υποκατάστατα των PCB.

Άρθρο 11

1. Εντός τριών ετών από την έκδοση της παρούσας οδηγίας, τα κράτη μέλη καταρτίζουν:

- σχέδια απολύμανσης ή/και διάθεσης των συσκευών που έχουν απογραφεί και των PCB τα οποία περιέχουν,

- γενικές κατευθύνσεις για τη συλλογή και τη μετέπειτα διάθεση συσκευών οι οποίες δεν οφείλουν να περιληφθούν σε κατάλογο σύμφωνα με το άρθρο 4 παράγραφος 1, όπως ορίζει το άρθρο 6 παράγραφος 3.

2. Τα κράτη μέλη ανακοινώνουν χωρίς καθυστέρηση στην Επιτροπή αυτά τα σχέδια και τις γενικές κατευθύνσεις.

Άρθρο 12

1. Τα κράτη μέλη λαμβάνουν τα αναγκαία μέτρα προκειμένου να συμμορφωθούν προς την παρούσα οδηγία το αργότερο εντός 18 μηνών από την έκδοσή της. Πληροφορούν αμέσως την Επιτροπή σχετικά.

2. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς ρυθμίσεις για την αναφορά αυτή καθορίζονται από τα κράτη μέλη.

3. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπει η παρούσα οδηγία. Η Επιτροπή ενημερώνει σχετικά τα λοιπά κράτη μέλη.

Άρθρο 13

1. Η παρούσα οδηγία αρχίζει να ισχύει από την ημερομηνία της εκδόσεώς της και καταργεί την οδηγία 76/403/ΕΟΚ από την ημερομηνία αυτή.

2. Από την ημερομηνία που αναφέρεται στην παράγραφο 1:

α) η αναφορά που γίνεται στο άρθρο 10 παράγραφος 1 της οδηγίας 87/101/ΕΟΚ (1) στα «PCB και PCT κατά την έννοια της οδηγίας 76/403/ΕΟΚ», νοείται ως αναφορά στα PCB κατά την έννοια της παρούσας οδηγίας 7

β) η αναφορά που γίνεται στο άρθρο 10 παράγραφος 2 της οδηγίας 87/101/ΕΟΚ στην οδηγία 76/403/ΕΟΚ, νοείται ως αναφορά στην παρούσα οδηγία 7

γ) η αναφορά που γίνεται στο άρθρο 2 στοιχείο ι) του κανονισμού (ΕΟΚ) αριθ. 259/93 και στο άρθρο 6 της οδηγίας 76/403/ΕΟΚ, νοείται ως αναφορά στο άρθρο 8 της παρούσας οδηγίας.

Άρθρο 14

Η παρούσα οδηγία απευθύνεται στα κράτη μέλη.

. . .

Για το Συμβούλιο

Ο Πρόεδρος

(1) ΕΕ αριθ. C 319 της 12. 12. 1988, σ. 57.

ΕΕ αριθ. C 299 της 20. 11. 1991, σ. 9.

(2) ΕΕ αριθ. C 139 της 5. 6. 1989, σ. 1.

(3) Γνώμες του Ευρωπαϊκού Κοινοβουλίου της 17ης Μαΐου 1990 (ΕΕ αριθ. C 149 της 18. 6. 1990, σ. 150) και της 12ης Δεκεμβρίου 1990 (ΕΕ αριθ. C 19 της 28. 1. 1991, σ. 83). Κοινή θέση του Συμβουλίου της 27ης Νοεμβρίου 1995 (δεν έχει ακόμα δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(4) ΕΕ αριθ. L 108 της 26. 4. 1976, σ. 41.

(5) ΕΕ αριθ. L 262 της 27. 9. 1976, σ. 201. Οδηγία όπως τροποποιήθηκε τελευταία από την οδηγία 94/60/ΕΚ (ΕΕ αριθ. L 365 της 31. 12. 1994, σ. 1).

(6) ΕΕ αριθ. C 122 της 18. 5. 1990, σ. 2.

(7) ΕΕ αριθ. C 138 της 17. 5. 1993, σ. 1.

(8) ΕΕ αριθ. L 194 της 25. 7. 1975, σ. 39. Οδηγία όπως τροποποιήθηκε τελευταία από την απόφαση 94/3/ΕΚ της Επιτροπής (ΕΕ αριθ. Λ 5 της 7. 1. 1994, σ. 15).

(1) Σύνοδος υπουργών στα πλαίσια των επιτροπών του Όσλο και των Παρισίων της 21ης και 22ας Σεπτεμβρίου 1992.

(2) ΕΕ αριθ. L 194 της 25. 7. 1975, σ. 23. Οδηγία όπως τροποποιήθηκε τελευταία από την οδηγία 91/692/ΕΟΚ (ΕΕ αριθ. L 377 της 31. 12. 1991, σ. 48).

(3) ΕΕ αριθ. L 186 της 12. 7. 1991, σ. 64.

(1) ΕΕ αριθ. L 365 της 31. 12. 1994, σ. 34.

(2) ΕΕ αριθ. L 30 της 6. 2. 1993, σ. 1. Κανονισμός όπως τροποποιήθηκε τελευταία από την απόφαση 94/721/ΕΚ της Επιτροπής (ΕΕ αριθ. L 288 της 9. 11. 1994, σ. 36).

(1) ΕΕ αριθ. L 42 της 19. 2. 1987, σ. 43.

ΠΑΡΑΡΤΗΜΑ

ΕΠΙΣΗΜΑΝΣΗ ΤΩΝ ΑΠΟΛΥΜΑΣΜΕΝΩΝ ΣΥΣΚΕΥΩΝ ΠΟΥ ΠΕΡΙΕΧΟΥΝ PCB

Κάθε στοιχείο απολυμανθείσας συσκευής επισημαίνεται ευκρινώς με ανεξίτηλη και ανάγλυφη ή εγχάρακτη επιγραφή, η οποία πρέπει να περιλαμβάνει τα ακόλουθα στοιχεία και να συντάσσεται στη γλώσσα της χώρας στην οποία χρησιμοποιείται η συσκευή:

ΑΠΟΛΥΜΑΣΜΕΝΗ ΣΥΣΚΕΥΗ PCB

>ΑΡΧΗ ΓΡΑΦΗΚΟΥ>

το υγρό που περιείχε PCB αντικαταστάθηκε

- από . (όνομα του υποκατάστατου)

- την . (ημερομηνία)

- εκ μέρους . (επιχείρηση)

συγκέντρωση PCB

- στο προηγούμενο υγρό . % κατά βάρος

- στο νέο υγρό . % κατά βάρος.

>ΤΕΛΟΣ ΓΡΑΦΗΚΟΥ>

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 3 Νοεμβρίου 1988, η Επιτροπή υπέβαλε στο Συμβούλιο πρόταση οδηγίας, η οποία βασίζεται στο άρθρο 100Α της συνθήκης ΕΟΚ, σχετικά με την εξάλειψη των PCB/PCT (1).

2. Το Ευρωπαϊκό Κοινοβούλιο έδωσε τη γνώμη του σε πρώτη ανάγνωση στις 17 Μαΐου 1990 (2) και στις 12 Δεκεμβρίου 1990 (3).

Η Οικονομική και Κοινωνική Επιτροπή έδωσε τη γνώμη της στις 30 Μαρτίου 1989 (4).

3. Κατόπιν των γνωμών που δόθηκαν, η Επιτροπή υπέβαλε στο Συμβούλιο, στις 22 Οκτωβρίου 1991, τροποποιημένη πρόταση, η οποία βασίζεται στα άρθρα 100Α και 113 της συνθήκης (5).

4. Το Συμβούλιο, ωστόσο, έκρινε ότι η ορθή νομική βάση θα ήταν το άρθρο 130Σ παράγραφος 1 της συνθήκης και, συνεπώς, διαβουλεύτηκε σχετικά με το Ευρωπαϊκό Κοινοβούλιο. Το Ευρωπαϊκό Κοινοβούλιο δέχτηκε την προτεινόμενη αλλαγή της νομικής βάσης με ψήφισμα που εξέδωσε στις 20 Σεπτεμβρίου 1995.

5. Στις 27 Νοεμβρίου 1995, το Συμβούλιο καθόρισε την κοινή του θέση σύμφωνα με το άρθρο 189Γ της συνθήκης.

II. ΣΤΟΧΟΣ

Το σχέδιο οδηγίας προβλέπει μέτρα για την ελεγχόμενη εξάλειψη των PCB ή/και των χρησιμοποιημένων PCB, και την απολύμανση ή την εξάλειψη συσκευών που περιέχουν PCB, προκειμένου να εξαλειφθούν πλήρως μέσα σε ορισμένο χρονικό διάστημα.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

1. Γενικές παρατηρήσεις

Από τότε που υποβλήθηκε η τροποποιημένη πρόταση της Επιτροπής μέχρι σήμερα, έχουν σημειωθεί εξελίξεις τόσο όσον αφορά τα διεθνή και κοινοτικά κανονιστικά κείμενα όσο και την τεχνική πρόοδο στον τομέα της εξάλειψης των επικίνδυνων ουσιών.

Πράγματι, τα συμβαλλόμενα μέρη στη σύμβαση των Παρισίων αποφάσισαν το Σεπτέμβριο του 1992 την εξάλειψη των PCB μέχρι το τέλος του 1999 όσον αφορά τα παρόχθια κράτη της Βόρειας Θάλασσας και μέχρι το τέλος του 2010 όσον αφορά τα λοιπά συμβαλλόμενα κράτη στη σύμβαση. Μέσα από πολλές κοινοτικές πράξεις [οδηγία 91/156/ΕΟΚ για την τροποποίηση της οδηγίας 75/442/ΕΟΚ σχετικά με τα απόβλητα (6), οδηγία 91/689/ΕΟΚ σχετικά με τα επικίνδυνα απόβλητα (7), οδηγία 94/67/ΕΟΚ σχετικά με την αποτέφρωση των επικίνδυνων αποβλήτων (8) και κανονισμός (ΕΟΚ) αριθ. 259/93 σχετικά με την επιτήρηση και τον έλεγχο των μεταφορών αποβλήτων (9)], έχουν επίσης επιλυθεί και άλλες πτυχές της τροποποιημένης πρότασης της Επιτροπής.

Γι' αυτό ακριβώς το λόγο, το Συμβούλιο έκρινε ότι μπορούσε να απλοποιήσει και να επαναπροσανατολίσει το νόημα αυτής της πρότασης. Έτσι, διέγραψε τις διατάξεις οι οποίες στο μεταξύ έχουν καλυφθεί από άλλες οδηγίες (για παράδειγμα, σχετικά με τη μεταφορά και την εξάλειψη με αποτέφρωση των PCB) και όρισε το τέλος του 2010 ως προθεσμία για την οριστική εξάλειψη των PCB.

Δεδομένου ότι η απαγόρευση της διάθεσης των PCB και ορισμένων υποκατάστατών τους στην αγορά από το 1985 προκάλεσε αύξηση του όγκου των «χρησιμοποιημένων» PCB και του μολυσμένου υλικού, οι προϋποθέσεις εξάλειψης πρέπει κυρίως να αποσκοπούν στο να αποφευχθεί ο ανεξέλεγκτος διασκορπισμός τους λόγω των σοβαρών κινδύνων που ενέχουν για το περιβάλλον και τη δημόσια υγεία.

Το Συμβούλιο προσπάθησε να κρατήσει ουσιαστικά τις διατάξεις που εξασφαλίζουν υψηλό επίπεδο προστασίας της υγείας και του περιβάλλοντος δίχως να επιδιώκει τη συστηματική εναρμόνιση και λαμβάνοντας υπόψη τις διαφορετικές καταστάσεις που υπάρχουν στα κράτη μέλη.

2. Ειδικές παρατηρήσεις

Με βάση τις προαναφερόμενες γενικές εκτιμήσεις, το Συμβούλιο μπόρεσε να ακολουθήσει εν μέρει η εν όλω τροπολογίες του Ευρωπαϊκού Κοινοβουλίου που έχουν ενσωματωθεί από την Επιτροπή στην τροποποιημένη της πρόταση, εκτός από τις τροπολογίες με τον αριθμό:

- 8, 9, 10, 11, 13, 20, 23, 32, 33, 51, 55, 58, 59, 60, 63, 65 και 66, το περιεχόμενο των οποίων καλύπτεται ήδη από άλλες κοινοτικές πράξεις ή που θα αποτελέσουν αντικείμενο νέων προτάσεων της Επιτροπής,

- 22, 24, 27, 30, 31, 36 και 37, που αφορούν μέτρα, το εύρος των οποίων και οι προσπάθειες που χρειάζονται, είναι τέτοια που μπορούν να ρυθμιστούν καλύτερα από τα ίδια τα κράτη μέλη παρά από την Ευρωπαϊκή Κοινότητα.

Εξάλλου, το Συμβούλιο έκρινε σκόπιμο να ενισχυθούν ορισμένες πλευρές της τροποποιημένης πρότασης, όπως:

- η κατάρτιση καταλόγων (άρθρο 4), η οποία έγινε υποχρεωτική για όγκο PCB μεγαλύτερο των 5 dm³ εντός μικρότερης προθεσμίας από αυτή που προβλεπόταν αρχικά. Και ο έλεγχος των καταλόγων έγινε αυστηρότερος,

- η πλήρωση των μετασχηματιστών με PCB, η οποία απαγορεύτηκε (άρθρο 5).

Το Συμβούλιο έκρινε ότι η ερμηνεία που πρέπει να δοθεί στην αρχή της εγγύτητας έπρεπε να γίνει λίγο ελαστικότερη για να μπορέσουν να συμμορφωθούν προς τις διατάξεις της οδηγίας και ορισμένα κράτη μέλη που δεν έχουν δυνατότητες εξάλειψης (έβδομη αιτιολογική σκέψη και άρθρο 8 παράγραφος 3 τροπολογία 56).

Τέλος, το Συμβούλιο έκρινε απαραίτητο να συμπεριληφθούν και μερικές άλλες σημαντικές πλευρές του θέματος που αφορούν συγκεκριμένα:

- τον καθορισμό προεθεσμίας μέχρι το τέλος του 2010 για την εξάλειψη των PCB, πράγμα που δεν εμποδίζει την τήρηση των παράλληλων δεσμεύσεων που έχουν αναλάβει ορισμένα κράτη μέλη στο πλαίσιο της σύμβασης των Παρισίων (άρθρο 3 και έκτη αιτιολογική σκέψη),

- την αναθεώρηση και την απλούστευση των προϋποθέσεων για την απολύμανση των συσκευών και μια παρέκκλιση από την προθεσμία του 2010 όσον αφορά τους μετασχηματιστές με μικρή περιεκτικότητα PCB, επιτρέποντας την εξάλειψή τους στο τέλος της χρήσιμης ζωής τους (άρθρο 9),

- την ανάθεση στην Επιτροπή συμπληρωματικών εκτελεστικών αρμοδιοτήτων, όπως ο καθορισμός τεχνικών προδιαγραφών για άλλους τρόπους εξάλειψης των PCB, η κατάρτιση καταλόγου ονομασιών παραγωγής πυκνωτών και η επισήμανση άλλων, λιγότερο επικίνδυνων, υποκατάστατων των PCB (άρθρο 10).

Η Επιτροπή έκανε δεκτές όλες αυτές τις τροποποιήσεις.

(1) ΕΕ αριθ. C 319 της 12. 12. 1988, σ. 57.

(2) ΕΕ αριθ. C 149 της 18. 6. 1990, σ. 150.

(3) ΕΕ αριθ. C 19 της 28. 1. 1991, σ. 83.

(4) ΕΕ αριθ. C 139 της 5. 6. 1989, σ. 1.

(5) ΕΕ αριθ. C 299 της 20. 11. 1991, σ. 9.

(6) ΕΕ αριθ. L 78 της 26. 3. 1991, σ. 32.

(7) ΕΕ αριθ. L 377 της 31. 12. 1991, σ. 20.

(8) ΕΕ αριθ. L 365 της 31. 12. 1994, σ. 34.

(9) ΕΕ αριθ. L 30 της 6. 2. 1993, σ. 1.